pythainlp/thai-wiki-dataset-v4 huggingface dataset:
โกลำ

โกลำ  เป็นตัวละครในวรรณกรรมจีนอิงประวัติศาสตร์เรื่องสามก๊ก เดิมเป็นนายทหารของอ้วนเสี้ยวเช่นเดียวกับเตียวคับในศึกกัวต๋อ เมื่อครั้งที่โจโฉนำกำลังทหารเข้าล้อมเผาเมืองอัวเจ๋า ซึ่งเป็นคลังเสบียงของอ้วนเสี้ยวจนวอดวาย อ้วนเสี้ยวจึงใช้แผนการของกัวเต๋าด้วยการส่งเตียวคับและโกลำให้ไปบุกโจมตีค่ายของโจโฉ แต่ถูกทัพของแฮหัวตุ้นตีแตกพ่าย
หลังเตียวคับและโกลำแตกพ่ายยับเยิน กัวเต๋าเกรงกลัวความผิด จึงปัดความผิดให้พ้นตัวเองด้วยการใส่ร้ายโกลำและเตียวคับด้วยข้อหาการเป็นไส้ศึก สร้างความโกรธแค้นแก่อ้วนเสี้ยวเป็นอย่างมาก จึงคิดสั่งการให้ทหารจับตัวเตียวคับและโกลำมารับโทษทางวินัยทหาร แต่ทั้งสองคนหลบหนีไปได้จึงไปสวามิภักดิ์ต่อโจโฉในภายหลัง เมื่อครั้งเล่าปี่นำกำลังทหารบุกโจมตีเมืองฮูโต๋ แต่ต้องพ่ายแพ้แตกพ่ายยับเยินกลับจ๊กก๊ก โกลำนำกำลังทหารจำนวนมากติดตามเพื่อสังหารเล่าปี่ แต่ในขณะที่เล่าปี่เกือบพลาดท่าเสียทีโกลำที่ติดตามมาจนเกือบถึงตัว จูล่งได้เข้ามาช่วยไว้ได้ทัน และสังหารโกลำตาย
รายนามบุคคลที่โดนสังหารโดยโกลำ.
เล่าเพ็ก ทหารเอกของเล่าปี่
ลูว์ อัลเลน

นายพล ลูว์ อัลเลน จูเนียร์  เกิดเมื่อวันที่ 30 กันยายน ค.ศ. 1925 ที่ไมอามี รัฐฟลอริดา สหรัฐอเมริกา เป็นหัวหน้าคณะเจ้าหน้าที่ (Chief of Staff) ของกองทัพอากาศสหรัฐอเมริกาคนที่ 10 ช่วงระหว่างปี ค.ศ. 1978-1982 มีหน้าที่ดูแลงานภายในองค์กร การฝึกอบรมและจัดสรรภารกิจต่างๆ กว่า 750,000 รายการ นอกจากนี้ยังเคยเป็นผู้อำนวยการห้องทดลองการขับเคลื่อนด้วยไอพ่น (Jet Propulsion Laboratory) ขององค์การนาซา และเป็นหนึ่งในคณะที่ปรึกษาประธานาธิบดีด้านงานข่าวกรองระหว่างประเทศ
ชอน โอคีฟ

ชอน โอคีฟ  เกิดเมื่อวันที่ 27 มกราคม ค.ศ. 1956 เคยเป็นผู้อำนวยการองค์การนาซา สหรัฐอเมริกา ตั้งแต่เดือนธันวาคม 2001 ถึงเดือนกุมภาพันธ์ 2005 ตลอดช่วงการบริหารของเขามีเรื่องราวเกิดขึ้นกับนาซามากมายทั้งดีมากและร้ายมาก ตั้งแต่ความสำเร็จในการส่งยานลงสำรวจดาวอังคาร ไปจนถึงโศกนาฏกรรมกระสวยอวกาศโคลัมเบีย
21 กุมภาพันธ์ 2005 หลังจากลาออกจากนาซาแล้ว โอคีฟได้เป็นอธิการบดีมหาวิทยาลัยลุยเซียนา และลาออกเมื่อ 16 มกราคม 2008 
ดาวเคราะห์น้อย 78905 ชอนโอคีฟ ตั้งชื่อเพื่อเป็นเกียรติแก่เขาสำหรับผลงานการปฏิบัติหน้าที่ที่องค์การนาซา
ศูนย์ประสานงานกล้องโทรทรรศน์อวกาศยุโรป

ศูนย์ประสานงานกล้องโทรทรรศน์อวกาศยุโรป (ST-ECF) เป็นสถาบันที่ตั้งขึ้นเพื่อทำหน้าที่สนับสนุนและบริหารงานบริการเบื้องต้นสำหรับนักดาราศาสตร์ชาวยุโรปเพื่อเข้าใช้งานกล้องโทรทรรศน์อวกาศฮับเบิล อันเป็นโครงการร่วมระหว่างองค์การนาซากับองค์การอวกาศยุโรป ศูนย์นี้ตั้งขึ้นเมื่อปี ค.ศ. 1984 โดยองค์การอวกาศยุโรปและหอดูดาวยุโรปใต้ ตั้งอยู่ที่สำนักงานใหญ่ของหอดูดาวยุโรปใต้ที่เมือง การ์ชิง ไบ มึนเชน ประเทศเยอรมัน
ศูนย์ประสานงานกล้องโทรทรรศน์อวกาศยุโรปจะให้รายละเอียดทางเทคนิคเกี่ยวกับกล้องโทรทรรศน์อวกาศฮับเบิลและเครื่องมือทางวิทยาศาสตร์ต่างๆ บนยาน ให้ความช่วยเหลือเหล่านักดาราศาสตร์ยุโรปเพื่อเตรียมเอกสารขอใช้เวลาสังเกตการณ์ของกล้อง รวมถึงการพัฒนาและปรับแต่งซอฟต์แวร์คอมพิวเตอร์สำหรับการประมวลผลข้อมูลเฉพาะทางที่ผู้ใช้งานกล้องฮับเบิลจำเป็นต้องใช้ การทำงานของศูนย์ประสานงานกล้องโทรทรรศน์อวกาศยุโรปจะประสานงานอย่างใกล้ชิดกับสถาบันวิทยาศาสตร์กล้องโทรทรรศน์อวกาศ ที่เมืองบัลติมอร์ สหรัฐอเมริกา ซึ่งมีหน้าที่ดูแลการปฏิบัติงานของกล้องฮับเบิลโดยตรง
ยูนะ อิโต

ยูนะ อิโต (; โรมาจิ: "Itō Yuna",) หรืออาจรู้จักในชื่อ คริสติน อิโต (; โรมาจิ: "Itō Kurisutīn") เป็นนักร้องเพลงป็อป มีบิดาเป็นชาวญี่ปุ่น กับมารดาชาวอเมริกันเชื้อสายเกาหลี รวมทั้งยังเป็นนักแต่งเพลงและนักแสดงในประเทศญี่ปุ่น ยูนะเกิดที่ลอสแอนเจลิสวันที่ 20 กันยายน ค.ศ. 1983 แต่ไปเติบโตที่ฮาวาย ปัจจุบันเป็นนักร้องในค่ายโซนี่ มิวสิค เจแปน ยูนะโด่งดังจากการแสดงภาพยนตร์ญี่ปุ่นเรื่อง นานะ และยังเป็นผู้ร้องเพลงประกอบภาพยนตร์ที่มีชื่อเพลงว่า "Endless Story" ที่ได้รับความนิยมอย่างมากจากการติดชาร์ตเพลงฮิตอันดับ 2 ในชาร์ตของโอริคอน
โนมอร์เทียร์

โนมอร์เทียร์  เป็นวงดนตรีไทยจากค่ายจีนี่เรคคอร์ดส ที่สร้างชื่อมาจากแวดวงเพลงใต้ดินของไทย ด้วยสไตล์ดนตรีที่โดดเด่น และนักร้องนำมีเอกลักษณ์อย่าง “ฟักแฟง” และนอกจากนี้งานของโนมอร์เทียร์ยังได้ อ๊อฟ พูลศักดิ์ จตุระบุล ที่ผ่านงานโปรดิวซ์ให้กับ บิ๊กแอส, บอดี้แสลม และปาล์มมี่ มาดูแลให้อย่างใกล้ชิด
ประวัติ.
ปีพ.ศ. 2549 ฟักแฟง (นักร้องนำ), เม้ง (อดีตมือกีตาร์), เติ้ล (อดีตมือกลอง), เฮง (อดีตมือกีตาร์) และนิค (อดีตมือเบส) ได้ตั้งวงดนตรีขึ้นมาโดยในช่วงแรก ๆ จะเล่นดนตรีคัฟเวอร์เพลงร็อกสากล และทดลองทำเพลงของตัวเองขึ้นมา แล้วออกตระเวนเล่นตามงานเพลงใต้ดินต่าง ๆ จนกระทั่ง เติ้ล, เฮง และ นิคได้ติดภารกิจบางประการซึ่งไม่สามารถเล่นด้วยกันต่อไปได้ ทางวงจึงเกิดปัญหาขึ้นเพราะขาดสมาชิกไปถึง 3 คน เม้ง ก็ได้เริ่มหาสมาชิกใหม่โดยทันที ซึ่งก็ได้ ไอซ์ มาเป็นมือกลองของวง และ ปาล์ม เพื่อนร่วมสถาบัน (คณะดุริยางคศาสตร์ มหาวิทยาลัยศิลปากร) ของเม้งมาเล่นเบสให้ จนได้เริ่มฟอร์มวงขึ้นมาใหม่โดยใช้ชื่อว่า อิมแมจินารี่ลาย (Imaginary lie) วงอิมแมจินารี่ลาย เดินหน้าทำงานเพลงของตัวเองอย่างจริงจัง และได้ตระเวนออกเล่นตามงานต่าง ๆ อีกครั้งจนเริ่มเป็นที่รู้จักกันอย่างดี ในแวดวงเพลงใต้ดินของไทย
ซึ่งต่อมาทางวง ได้มือกีตาร์ซึ่งก็คือ ชาย มาช่วยทำให้วงมีภาคกีตาร์ริทึ่มที่สมบูรณ์ยิ่งขึ้น ทางวงได้เริ่มทำเพลงเก็บไว้จำนวนนึง โดยที่ฟักแฟงจะเป็นคนดูแลในส่วนเนื้อร้องทั้งหมด ส่วนทำนองและเรียบเรียงโดยทางวง ช่วงปลายปี พ.ศ. 2550 ซึ่งเป็นจุดเปลี่ยนของทางวงเมื่อทางวงได้เซ็นสัญญากับ จีนี่เรคคอร์ดส ในเครือของจีเอ็มเอ็มแกรมมี่ โดยการชักชวนของ พูลศักดิ์ จตุระบุล สมาชิกวงบิ๊กแอสที่มาเป็นโปรดิวเซอร์ให้ และได้ ขจรเดช พรมรักษา สมาชิกวงบิ๊กแอส เช่นเดียวกัน มาร่วมงานในฐานะผู้ควบคุมเนื้อเพลง
วงอิมแมจินารี่ลายนั้นถือเป็น วงดนตรีน้องใหม่วงที่ 3 ของ Mango Team นับจากบิ๊กแอสและบอดี้แสลม ต่อมาทางวงอิมแมจินารี่ลายได้เริ่มปรับเปลี่ยนแนวทางดนตรีของวงให้ลงตัวยิ่งขึ้นและเปลี่ยนชื่อวงเป็น โนมอร์เทียร์
ปี พ.ศ. 2551 โนมอร์เทียร์ ได้ออกอัลบั้มชุดแรก "Yellow Light" โดยมีเพลงที่ได้รับความนิยมอย่าง "หัวใจหมดแรง" "ฉันเป็น DJ. ให้เธอ" และ "รักเคยดีกว่านี้" ทำให้ทางวงเรื่มเป็นที่รู้จักและมีกลุ่มผู้ฟังเพิ่มขึ้น
ปี พ.ศ. 2552 ค่ายจีเอ็มเอ็มแกรมมี่ ได้ฉลองครบรอบ 25 ปี โดยทางค่ายได้มีโปรเจกต์อัลบั้ม "PLAY" ซึ่งเป็นการนำบทเพลงยอดนิยมของศิลปินชื่อดังในอดีตมาคัฟเวอร์ใหม่โดยวงร็อกรุ่นใหม่ โดยโนมอร์เทียร์ได้นำเพลง "บูมเมอแรง" ของธงไชย แมคอินไตย์มาคัฟเวอร์ในสไตล์ของตนเอง
ปี พ.ศ. 2554 โนมอร์เทียร์ ได้ปล่อยซิงเกิลฮิตอย่าง "รู้สึกดี" และ "เพลงที่ฉันไม่ได้แต่ง" โดยเพลงนี้ถูกนำไปใช้ประกอบภาพยนตร์เรื่อง "SuckSeed ห่วยขั้นเทพ" โดยต่อมาภาพยนตร์เรื่องนี้ประสบความสำเร็จทั้งรายได้และคำวิจารณ์ และทำให้เพลงนี้ได้รับความนิยมอย่างสูงอย่างมากด้วยเช่นกัน
ต่อมาในปี พ.ศ. 2556 โนมอร์เทียร์ ได้ออกอัลบั้มชุดที่ 2 "Look at the sky" มีเพลงที่ได้รับความนิยมอย่าง "ความพยายาม" "ไม่มีน้ำตา" "พักผ่อนไม่เพียงพอ" และ "แสงสว่างที่ปลายอุโมงค์" และช่วงปลายปีได้มีประกาศการพักวงอย่างเป็นทางการ
ปี พ.ศ. 2557 ค่ายจีนี่เรคอร์ดสฉลองครบรอบ 16 ปี โดยค่ายจีนี่เรคอร์ดสได้จัดคอนเสิร์ตใหญ่ "Genie Fest 16 ปีแห่งความร็อก" ซึ่งมีศิลปินในสังกัดจีนี่เรคอร์ดส หนึ่งในนั้นเป็น โนมอร์เทียร์ ซึ่งศิลปินทุกคนนั้นได้มีส่วนร่วมในคอนเสิร์ตนี้และมีซิงเกิลพิเศษ "ความเชื่อ" เป็นเพลงฉลองคอนเสิร์ต ซึ่งขับร้องโดยศิลปินในสังกัดจีนี่เรคอร์ดส
ปัจจุบัน วง No more tear ยุบวงไปแล้วในปี 2557 โดยไม่ทราบถึงสาเหตุที่แน่ชัด หลังจากที่ทางจีนี่ประกาศการพักวงของ No more tear ในปี 2556
เดสทรอยกันดั้ม

GFAS-X1 เดสทรอยกันดั้ม(ญี่ปุ่น:デストロイガンダム ;อังกฤษ:Destroy Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ ร่างโมบิลสูทของเดสทรอยกันดั้มจะมีลักษณะคล้ายกับไซโคกันดั้มในภาคโมบิลสูทเซต้ากันดั้ม แต่ร่างโมบิลอาเมอร์จะคล้ายกับบิกแซมในโมบิลสูทกันดั้ม
จุดเด่น.
เดสทรอยกันดั้มเป็นโมบิลสูทขนาดใหญ่ของกลุ่มพันธมิตรโลกซึ่งออกแบบไว้สำหรับทำลายฐานที่มั่นของศัตรู แบ็คแพ็คของติดตั้งโฮเวอร์ยูนิตไว้ ซึ่งเมื่อแปลงร่างเป็นโมบิลอาเมอร์จะพับลงมาขนานกับพื้นให้เดสทรอยลอยตัวกลางอากาศได้ ซึ่งในร่างโมบิลอาเมอร์นี้จะใช้ปืนใหญ่พลังงานสูงสองลำกล้อง "ออฟพรัลไดรเซน" ซึ่งอยู่ด้านหลังสองกระบอกเป็นอาวุธหลัก และมีปืนพลาสม่าความร้อนสูง "เนเฟอเทม 503" ซึ่งติดไว้รอบแบ็คแพ็ค 20 กระบอกไว้ทำลายศัตรูที่เข้าใกล้ ส่วนในร่างโมบิลสูทนั้น ที่ปากจะเป็นปืนพลังงาน "ซอร์นมาร์คทูว์" ที่พัฒนามาจากของเรดเดอร์กันดั้ม ที่ลำตัวมีปืนใหญ่พลังงานสูง "ซูเปอร์ซิลลา" สามกระบอก ซึ่งพัฒนาต่อมาจากที่อีจิสกันดั้มและคาลามิตี้กันดั้มใช้ เดสทรอยกันดั้มติดบีมแคนน่อนไว้ที่ข้อมือและนิ้วทั้งสิบก็เป็นบีมกัน ซึ่งส่วนแขนของเดสทรอยกันดั้มสามารถปล่อยแยกจากตัวไปยิงโจมตีศัตรูจากตำแหน่งอื่นได้เหมือนซีอองก์แต่ไม่มีสายเคเบิล นอกจากนี้เดสทรอยกันดั้มยังมีโพซิตรอนรีเฟลคเตอร์ซึ่งเป็นบีมชิลด์ที่สามารถป้องกันการโจมตีจากปืนโพซิตรอนบีมของยานแม่ได้
เดสทรอยกันดั้มใช้งานครั้งแรกเพื่อทำลายเบอร์ลินซึ่งเป็นเมืองสำคัญของสหพันธ์ยูเรเซียโดยมีสเตลล่าร์ ลูเซียร์เป็นนักบิน แม้ว่าเดสทรอยกันดั้มจะถูกฟรีด้อมกันดั้มของคิระ ยามาโตะทำลายในที่สุด แต่ก็ทำให้เมืองเบอร์ลินพินาศย่อยยับ ต่อมายังมีเดสทรอยกันดั้มจำนวนห้าเครื่องปรากฏตัวในการต่อสู้ที่ฐานทัพเฮฟเวนเบสและที่เรเควียมอีกสามเครื่อง แต่ทั้งหมดก็ถูกทีมเดสทินีกันดั้ม ลีเจนด์กันดั้มและอิมพัลส์กันดั้มของซาฟท์ทำลายจนหมด ในมังงะ "เดลต้าแอสเทรย์" ยังมีเดสทรอยกันดั้มซึ่งฟานเฟลท์ รีอา รินเซย์ใช้ต่อสู้กับ MMF-JG73L เทิร์นเดลต้า ของแอกเนส บราเอแต่ก็ถูกทำลายเช่นเดียวกัน
เกราะของเดสทรอยกันดั้มนั้น サンライズ監修のファクトファイル ระบุว่าเป็นเกราะวาริเอเบิลเฟสชิฟท์อาเมอร์ แต่วิดีโอเกม "เอสดีกันดั้มจีเจเนเรชัน พอร์ทเทเบิล" และ "กันดั้มซี้ดเดสทินี เจเนเรชันออฟซีอี" ระบุว่าเป็นทรานเฟสอาเมอร์
ประวัติศาสตร์อันดอร์รา

อันดอร์ราเป็นประเทศขนาดเล็กในยุโรป เดิมเป็นดินแดนที่ปกครองด้วยระบบฟิวดัล อยู่ภายใต้การปกครองของบิชอปแห่งอูร์เดลและประมุขของฝรั่งเศส ภายหลังจึงยุติการปกครองระบบฟิวดัล เป็นรัฐเอกราชโดยสมบูรณ์และเข้าเป็นสมาชิกของสหประชาชาติเมื่อ พ.ศ. 2536
ยุคโบราณ.
ดินแดนที่เป็นประเทศอันดอร์ราในปัจจุบัน เริ่มเป็นที่รู้จักตั้งแต่สมัยโรมัน โดยชาวโรมันเรียกกลุ่มชนในบริเวณนี้ว่าชาวอันดอเซียน ภายหลังดินแดนนี้ถูกชาวมัวร์ที่นับถือศาสนาอิสลามยึดครองจนกระทั่งจักรพรรดิชาร์เลอมาญขับไล่ชาวมัวร์ออกไปได้เมื่อ พ.ศ. 1344 ในสมัยพระเจ้าชาร์ลที่ 2 ทรงให้เคาน์แห่งอูเดลปกครองอันดอร์ราในฐานะลอร์ด 
จนกระทั่ง พ.ศ. 1497 ทายาทของเคาน์แห่งอูเดลได้ยกอันดอร์ราให้บิชอปแห่งอูเดล ภายหลังเคาน์แห่งฟัวซึ่งเป็นทายาทอีกคนหนึ่งของเคาน์แห่งอูเดลได้เรียกร้องสิทธิในการปกครองอันดอร์ราจึงเกิดปัญหาความตึงเครียดขึ้น จนกระทั่งมีการประนีประนอมกันได้ใน พ.ศ. 1871 โดยทั้งสองฝ่ายมีอำนาจปกครองร่วมกัน บิชอปแห่งอูเดลซึ่งเป็นฝ่ายสเปนยังได้สิทธิปกครองอันดอร์รา ส่วนทางฝ่ายฝรั่งเศส สิทธินี้เป็นของกษัตริย์ฝรั่งเศสเมื่อทายาทคนหนึ่งของเคาน์แห่งฟัวได้ขึ้นครองราชย์เป็นพระเจ้าเฮนรี่ที่ 4
ภายใต้การปกครองของสเปนและฝรั่งเศส.
เมื่อเกิดการปฏวัติฝรั่งเศสเมื่อ พ.ศ. 2336 รัฐบาลปฏิวัติสละสิทธิ์ในการปกครองอันดอร์รา จนกระทั่งฝรั่งเศสเปลี่ยนกลับมาปกครองแบบกษัตริย์อีกครั้งใน พ.ศ. 2349 จักรพรรดินโปเลียนที่ 1 จึงรื้อฟื้นความสัมพันธ์กับอันดอร์ราและใช้สิทธิของประมุขฝรั่งเศสปกครองอันดอร์ราอีกครั้งและคงสิทธินี้เรื่อยมาแม้ว่าภายหลังฝรั่งเศสจะกลับไปปกครองแบบสาธารณรัฐอีก
อันดอร์ราเป็นดินแดนที่แทบจะอยู่อย่างโดดเดี่ยวถูกตัดขาดจากกิจกรรมภายนอก ในระหว่างสงครามโลกทั้งสองครั้งโดยดำรงความเป็นกลางไว้ได้ และจากการที่ฝรั่งเศสมีบทบาทในการปกครองด้วยทำให้อันดอร์ราไม่ได้รับผลกระทบจากสงครามกลางเมืองสเปน
สิ้นสุดระบบฟิวดัล.
อันดอร์ราเป็นประเทศสุดท้ายในยุโรปที่ปกครองด้วยระบบฟิวดัล การปฏิรูปการเมืองในอันดอร์ราเกิดขึ้นเมื่อ พ.ศ. 2523 มีการเลือกสมาชิกสภาปกครอง มีการร่างรัฐธรรมนูญใหม่ อันดอร์รามีการลงประชามติเพื่อรับรองร่างรัฐธรรมนูญเมื่อ 10 มีนาคม พ.ศ. 2536 ซึ่งเสียงส่วนใหญ่เห็นชอบ จึงมีการประกาศใช้เมื่อ 4 พฤษภาคม พ.ศ. 2536 เมื่อประมุขแห่งฝรั่งเศสและบิชอปแห่งอูร์เดลลงนามรับรองจึงถือว่าการปกครองระบบฟิวดัลในอันดอร์ราสิ้นสุดลง อันดอร์ราเข้าเป็นสมาชิกสหประชาชาติเมื่อเดือนกรกฎาคม พ.ศ. 2536 และจัดการเลือกตั้งทั่วไปตามรัฐธรรมนูญฉบับใหม่ครั้งแรกเมื่อ 12 ธันวาคม พ.ศ. 2536
โจฮันเนส เลวารีซา

โจฮันเนส เลวารีซา (Johannes Lewarisa) นักมวยสากลชาวอินโดนีเซีย สถิติการชก 9 ครั้ง ชนะ 1 แพ้ 8 
ประวัติ.
สถิติการชกของริวาริสซาที่บันทึกไว้ใน Boxrec.com ครั้งแรกคือการขึ้นชิงแชมป์อินโดนีเซียรุ่นไลท์ฟลายเวทเมื่อ 13 มิถุนายน พ.ศ. 2536 ซึ่งริวาริสซาเป็นฝ่ายแพ้คะแนนไฟซัล อักบาร์ไม่ได้แชมป์ จากนั้น ไปชกแพ้คะแนน ชาง ยังซุนที่เกาหลีใต้เมื่อ พ.ศ. 2538 และขึ้นชิงแชมป์อินโดนีเซียรุ่นไลท์ฟลายเวทเมื่อ 30 ธันวาคม พ.ศ. 2540 แพ้คะแนน ดิโร ริวาริสซา มาชิงแชมป์ PABA รุ่นฟลายเวทในไทยเมื่อ 8 กันยายน พ.ศ. 2543 แพ้น็อค เด่นเก้าแสน เก้าวิชิต ยก 3 แลมาชกนอกรอบเมื่อ พ.ศ. 2544 แพ้น็อค ศรพิชัย พิษณุราชันย์ ยก 4 และชกชนะคะแนน โกศล ส.วรพิน ที่อินโดนีเซียเมื่อ พ.ศ. 2545หลังจากที่ริวาริสซาแพ้น็อค จิมมี่ พีนนตวน ยก 2 เมื่อ 4 กรกฎาคม พ.ศ. 2545 แล้วก็ไม่ได้ขึ้นชกอีกเลย
เนบิวลานกอินทรี

เนบิวลานกอินทรี (หรือวัตถุท้องฟ้าของเมซีเยหมายเลข 16; M16; หรือ NGC 6611) เป็นกระจุกดาวเปิดอายุน้อยในกลุ่มดาวงู และเป็นหนึ่งในบรรดาวัตถุท้องฟ้าที่มีชื่อเสียง เป็นที่สังเกตเห็นได้ง่าย ผู้ค้นพบคือ ฌ็อง-ฟีลิป เดอ เชโซ  ในราวปี พ.ศ. 2288-2289 อยู่ในพื้นที่เกี่ยวเนื่องกับเนบิวลาจาง ๆ หรือย่านเอช 2 ที่ขึ้นบัญชีไว้ในรหัส ไอซี 4703 เป็นย่านก่อตัวของดาวฤกษ์ใหม่ที่อยู่ห่างจากโลกไปประมาณ 7,000 ปีแสง ดาวฤกษ์ที่สว่างที่สุดในเนบิวลานี้มีโชติมาตรปรากฏเท่ากับ 8.24 ซึ่งสามารถมองเห็นได้อย่างชัดเจนโดยใช้กล้องส่องตา
เสาแห่งการก่อกำเนิด.
ภาพถ่ายเนบิวลาจากกล้องโทรทรรศน์อวกาศฮับเบิลเมื่อปี พ.ศ. 2538 ทำให้เราเข้าใจกระบวนการภายในเนบิวลามากยิ่งขึ้น ภายในเนบิวลานกอินทรีมีย่านที่เรียกว่า "เสาแห่งการก่อกำเนิด"  ซึ่งเป็นย่านก่อตัวดาวฤกษ์ใหม่ที่ใหญ่มาก มีพื้นที่มืดเป็นส่วนเล็ก ๆ ที่เชื่อว่าน่าจะเป็นดาวฤกษ์ก่อนเกิด ในปี พ.ศ. 2548 กล้องโทรทรรศน์อวกาศสปิตเซอร์สามารถถ่ายภาพโครงสร้างคล้ายเสาเช่นนี้ได้ในบริเวณกลุ่มดาวค้างคาว ซึ่งเป็นย่านก่อตัวเป็นดาวฤกษ์ใหม่ที่มีขนาดใหญ่กว่าที่พบในเนบิวลานกอินทรีมาก เรียกชื่อว่า "ขุนเขาแห่งการก่อกำเนิด" 
เมื่อนำภาพถ่ายจากกล้องฮับเบิลรวมกับภาพถ่ายรังสีเอ็กซ์ที่ถ่ายโดยกล้องโทรทรรศน์อวกาศจันทราทำให้มองเห็นแหล่งกำเนิดรังสีเอ็กซ์ (จากดาวฤกษ์ใหม่) ซึ่งไม่สัมพันธ์กับโครงสร้างรูปเสา แต่กระจายเป็นหย่อมๆ ทั่วบริเวณ ข้อมูลนี้แสดงว่าอาจจะมีการก่อตัวของดาวฤกษ์ใหม่สูงสุดในเนบิวลานกอินทรีเมื่อประมาณหนึ่งล้านปีมาแล้ว ส่วนโปรโตสตาร์ในส่วนกระจายแก๊สในโครงสร้างเสาอาจจะมีความร้อนไม่มากเพียงพอที่จะแผ่รังสีเอ็กซ์ออกมาได้
ราวต้นปี พ.ศ. 2550 นักวิทยาศาสตร์พบหลักฐานจากกล้องโทรทรรศน์อวกาศสปิตเซอร์ที่แสดงว่า โครงสร้างเสาได้ถูกทำลายลงโดยการระเบิดของซูเปอร์โนวาแห่งหนึ่งเมื่อประมาณ 6,000 ปีมาแล้ว แต่แสงที่แสดงรูปร่างใหม่ของเนบิวลายังเดินทางมาไม่ถึงโลกจนกว่าจะถึงสหัสวรรษหน้า
ยอดแหลม.
ยอดแหลม  เป็นภาพที่ถูกถ่ายจากกล้องโทรทรรศน์อวกาศฮับเบิล ในเดือนพฤศจิกายน พ.ศ. 2547 เป็นภาพที่แสดงถึง"ยอดแหลม"ในเนบิวลานกอินทรี ยอดแหลมนี้มีความยาวถึง 9.5 ปีแสงหรือ 91.7 ล้านล้านกิโลเมตร ข้างในมีดาวที่กำลังก่อกำเนิดอยู่ ดาวที่อยู่ข้างในนั้นอาจเกิดจากก๊าซความหนาแน่นสูงที่กำลังถล่มลงมาเพราะแรงโน้มถ่วง หรือไม่ก็ความดันจากก๊าซที่ถูกทำให้ร้อนโดยดาวที่อยู่ใกล้ ๆ ภาพนี้ประกอบไปด้วยสีหลักสองสี นั้นก็คือสีฟ้าในด้านบนของภาพสำหรับออกซิเจนเรืองแสงและสีแดงในอาณาเขตด้านล่างสำหรับไฮโดรเจนเรืองแสง
เพิร์ลแจม

เพิร์ลแจม  เป็นวงดนตรีร็อกสัญชาติอเมริกัน ก่อตั้งวงในซีแอตเทิล รัฐวอชิงตัน ในปี ค.ศ. 1990 ตั้งแต่เริ่มก่อตั้งวง สมาชิกในวงมี เอดดี เวดเดอร์ (ร้องนำ กีตาร์), เจฟฟ์ อเมนต์ (กีตาร์เบส), สโตน กอสซาร์ด (กีตาร์ริทึม), และไมค์ แม็กครีดี (กีตาร์ลีด) ส่วนมือกลองล่าสุดคือ แมตต์ แคเมอรอน อดีตสมาชิกวงซาวด์การ์เดนที่มาร่วมวงตั้งแต่ปี ค.ศ. 1998
อเมนต์และกอสซาร์ดได้รวมตัวกันตั้งแต่วงก่อนคือ มาเธอร์เลิฟโบน โดยวงเพิร์ลแจมก้าวสู่กระแสหลักกับผลงานเปิดตัวอัลบั้มแรก "Ten" ถือเป็นผู้นำแถวหน้าของแนวดนตรีกรันจ์ในช่วงคริสต์ทศวรรษ 1990 อย่างไรก็ตามในช่วงเวลาการทำงานของวงได้ปฏิเสธหลักการดั้งเดิมของอุตสาหกรรมดนตรี รวมไปถึงปฏิเสธการทำมิวสิกวิดีโอและการว่าจ้างในงานสาธารณะใหญ่ ๆ จำพวกที่ขายผ่านทิกเก็ตมาสเตอร์ ในปี ค.ศ. 2006 โรลลิงสโตนอธิบายเกี่ยวกับวงว่า "พวกเขาใช้เวลานับสิบปีเพื่อหนีชื่อเสียงจากของพวกเขา"
ตั้งแต่ตั้งวง พวกเขามียอดขาย 30 ล้านชุดในสหรัฐอเมริกาและยอดขายประมาณ 60 ล้านชุดทั่วโลก เพิร์ลแจมทำผลงานออลเทอร์นาทิฟร็อกยืนยาวตั้งแต่ต้นคริสต์ทศวรรษ 1990 ได้รับการยอมรับว่าเป็นวงที่มีอิทธิพลมากที่สุดในทศวรรษ ออลมิวสิกเรียกพวกเขาว่า "เป็นวงร็อกแอนด์โรลอเมริกันที่โด่งดังที่สุดในทศวรรษ 1990"
เอ็นเอ็มอี

นิวมิวสิกเอกซ์เพรส (หรือย่อเป็น เอ็นเอ็มอี ) เป็นนิตยสารดนตรีในสหราชอาณาจักร ออกเป็นรายสัปดาห์ตั้งแต่เดือนมีนาคม 1952 นิตยสารมีเนื้อหาส่วนใหญ่เกี่ยวกับดนตรีแนวร็อก อัลเทอร์นาทีฟ และอินดี และเป็นนิตยสารฉบับแรกของสหราชอาณาจักรที่รวมมีชาร์ตซิงเกิลไว้ในฉบับวันที่ 14 พฤศจิกายน ค.ศ. 1952 ยุครุ่งเรืองของนิตยสารคือในยุค 1970 โดยเป็นนิตยสารดนตรีของอังกฤษที่ขายดีที่สุดในช่วงนั้น ตั้งแต่ปี 1972-1976 ได้ร่วมใช้การเขียนแบบกอนโซ (Gonzo journalism) ต่อมาเริ่มเขียนงานเกี่ยวกับงานพังก์ร็อก โดยมีนักเขียนอย่างจูลี เบอร์ชิลล์ พอล มอร์ลีย์ โทนี พาร์สันส์ นิตยสารเริ่มจำหน่ายในรูปแบบหนังสือพิมพ์ข่าวดนตรี และค่อย ๆ เปลี่ยนรูปแบบเป็นนิตยสารในช่วงคริสต์ทศวรรษ 1980-1990 และเลิกใช้กระดาษหนังสือพิมพ์ใน ค.ศ. 1998
สถานีบางพลัด

สถานีบางพลัด (รหัส BL07) เป็นสถานีรถไฟฟ้ายกระดับในเส้นทาง รถไฟฟ้ามหานคร สายเฉลิมรัชมงคล ยกระดับเหนือถนนจรัญสนิทวงศ์ และคลองบางพลัด
ที่ตั้ง.
ถนนจรัญสนิทวงศ์ บริเวณด้านหน้าธนาคารกสิกรไทย สาขาบางพลัด ในพื้นที่แขวงบางอ้อ เขตบางพลัด กรุงเทพมหานคร
รายละเอียดสถานี.
สัญลักษณ์ของสถานี.
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี.
เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
การจัดพื้นที่ในตัวสถานี.
แบ่งเป็น 2 ชั้น ประกอบด้วย
สถานีสิรินธร

สถานีสิรินธร (รหัส BL06) เป็นสถานีรถไฟฟ้าแบบยกระดับ ในโครงการรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนจรัญสนิทวงศ์ กรุงเทพมหานคร ติดกับถนนสิรินธร ตัวสถานีตั้งอยู่ใกล้กับแยกบางพลัด
รายละเอียดสถานี.
สัญลักษณ์ของสถานี.
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี.
เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
การจัดพื้นที่ในตัวสถานี.
แบ่งเป็น 2 ชั้น ประกอบด้วย
ฮอร์น

ฮอร์น  เป็นเครื่องดนตรีชนิดหนึ่งอยู่ในประเภทเครื่องเป่าทองเหลือง เป็นเครื่องดนตรี High-Brass มีกำพวดขนาดค่อนข้างเล็ก มีโรเตอร์ (เฟรนช์ฮอร์น) และมีวาล์ว (บี-แฟลตฮอร์น) ในการเปลี่ยนเสียง โดยมากจะใช้ในวงโยธวาทิต วงดนตรีลูกทุ่ง จนถึงวงออเคสตรา และแตรวง เดิมเครื่องดนตรีชนิดนี้นิยมเรียกว่า เฟรนช์ฮอร์น แต่สมาคมฮอร์นนานาชาติ  แนะนำให้ใช้ชื่อว่า "ฮอร์น" ตั้งแต่ พ.ศ. 2514 
ฮอร์นให้เสียงค่อนข้างกว้าง เพราะลำโพงค่อนข้างกว้าง และจะให้เสียงนุ่มนวลในเสียงเบา นิยมใช้บรรเลงในวงซิมโฟนีออร์เคสตรา
สราวุฒิ พุ่มทอง

สราวุฒิ พุ่มทอง ชื่อเล่น ทีน (เกิด 29 มีนาคม พ.ศ. 2521) เป็นนักแสดงชาวไทย
ประวัติ.
สราวุฒิ พุ่มทอง ชื่อเล่น ทีน (มีชื่อเล่นจริงๆว่า ทอม) เกิดเมื่อวันที่ 29 มีนาคม พ.ศ. 2521 จบการศึกษาระดับประถมศึกษาจาก โรงเรียนหาดเจ้าสำราญ - พรหมานูกูล ระดับมัธยมศึกษาจาก โรงเรียนพรหมานุสรณ์จังหวัดเพชรบุรี ระดับปริญญาตรีจาก คณะรัฐศาสตร์ มหาวิทยาลัยรามคำแหง
สราวุฒิ พุ่มทอง มีผลงานเพลงในนามศิลปินกลุ่ม Teen 8 Grade A ร่วมกับ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา), มิเชล วอกอร์ด (มิเชล), ปริญญา อินทชัย (เวย์), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ) ต่อมาออกผลงานในฐานะศิลปินดูโอในนาม The Two Men Show คู่กับ คิมหันต์ วัฒน์รณชัย (คิม) อีกทั้งยังมีผลงานแสดงละครอีกหลายเรื่อง เช่น ฉลุย, ถนนสายหัวใจ, เจ้าบ่าวก้นครัว และยังเป็นพิธีกรรายการโทรทัศน์หลายรายการ ส่วนผลงานภาพยนตร์อย่างเช่น ผีหัวขาด 2, หลวงพี่เท่ง, เสือภูเขา และ พระ เด็ก เสือ ไก่ วอก
ชีวิตส่วนตัว หมั้นกับสาวนอกวงการ น้อง - วิฤดา สุนทรศิริ เมื่อเดือน กรกฎาคม พ.ศ. 2550 และฉลองมงคลสมรสเมื่อเดือนพฤศจิกายน พ.ศ. 2550
โทคิโนะคาเคระ / ทเวนตีโฟร์กะรัตส์ -ไทป์ อีเอ็กซ์-

โทคิโนะคาเคระ / ทเวนตี้โฟร์กะรัต -ไทป์ อีเอ็กซ์- (; โรมาจิ: "Tokinokakera / Touentifokatattsu -Taipu Iekkusu-"; : 時の描片　~トキノカケラ~ / 24karats-type EX-) เป็นซิงเกิลที่ 25 ของเอ็กซ์ไซล์ ออกจำหน่ายวันที่ 29 สิงหาคม พ.ศ. 2550 ในรูปแบบดับเบิ้ล เอ ไซด์ ซิงเกิล เปิดตัวในอันดับ 2 ออริกอนชาร์ตด้วยยอดขาย 95,299 แผ่น และมียอดขายรวม 141,161 แผ่น เป็นอันดับที่ 53 ของออริกอนชาร์ตประจำปี ค.ศ. 2007
เพลง "โทคิโนะคาเคระ" เพลงเป็นประกอบละครเรื่อง "ยามะอนนะ คาเบะอนนะ" นำแสดงโดย เคียวโกะ ฟูคาดะ ทางช่องฟูจิทีวี 
เพลง "24karats -type EX-" เป็นเพลงที่ร้องร่วมกับระหว่าง EXILE, Sowelu และ DOBERMAN INC โดยมีซิงเกิลคู่กัน คือ 24karats -type S- ซึ่งเป็นของ Sowelu
มิวสิกวิดีโอเพลง "โทคิโนะคาเคระ" มี 2 เวอร์ชัน คือ เวอร์ชันแรกจะอยู่ในซิงเกิล "โทคิโนะคาเคระ / 24karats -type Ex-" และอัลบั้ม "EXILE LOVE" อีกเวอร์ชันหนึ่งใช้ชื่อว่า "時の描片~トキノカケラ~ (CATCHY BEST Version)" อยู่ในเบสท์อัลบั้ม "EXILE CATCHY BEST"
ในซีดีล็อตแรกจะมีเพลง "Together" รวมอยู่ด้วย โดยมีการร้องใหม่ทั้งหมดและ TAKAHIRO ได้มาร้องเพลงนี้แทนเสียงสมาชิกเดิม คือ SHUN
พีลยูส

ในเทพปกรณัมกรีก พีลยูส  หรือ พีลิอุส  เป็นเจ้านครไทอาซึ่งเป็นแคว้นหนึ่งของอาณาจักรชาวเมอร์มิดอน และเป็นเจ้าของดาบศักดิ์สิทธิ์ซึ่งทำให้พระองค์ทรงเป็นผู้ชนะในการรบทุกครั้ง มีชายาเป็นนางพรายสมุทรนามว่าเธติส ทั้งสองมีโอรสแสนเกรียงไกรนามว่าอคิลลีส
มาร์ชชิงทรูจอร์เจีย

เพลง "มาร์ชชิงทรูจอร์เจีย" เป็นเพลงมาร์ชสมัยสงครามกลางเมืองอเมริกาของกองทัพสหรัฐอเมริกาฝ่ายเหนือ ประพันธ์ขึ้นเมื่อปี พ.ศ. 2408 โดยเฮนรี เคลย์ เวิร์ค (Henry Clay Work) โดยอิงจากเรื่องราวการเดินทัพของพลตรีวิลเลียม เทคุมเซห์ เชอร์แมน (William Tecumseh Sherman) จากเมืองจอร์เจียไปยังท่าเรือเมืองซาวันนาห์ในรัฐจอร์เจีย ในช่วงปลายปี พ.ศ. 2407 หลังสิ้นสงคราม เพลงนี้กลายเป็นเพลงยอดนิยมในหมู่ทหารผ่านศึกของกองทัพสหรัฐอเมริกาฝ่ายเหนือ อย่างไรก็ตาม พลตรีเชอร์แมนซึ่งเป็นผู้นำในการเดินทัพครั้งนั้นกลับรู้สึกไม่ชอบเพลงนี้ เพราะเวลาที่เขาไปปรากฏตัวที่ใดก็มีการบรรเลงเพลงนี้ต้อนรับเขาเสมอ
นอกจากเพลงนี้จะโด่งดังในประเทศสหรัฐอเมริกาแล้ว ยังปรากฏว่าได้รับความนิยมในต่างประเทศด้วย เช่น กองทัพญี่ปุ่นได้นำทำนองเพลงนี้ไปใช้แต่งเป็นเพลงปลุกใจเมื่อคราวยกทัพไปตีเมืองพอร์ทอาเธอร์ในสงครามโลกครั้งที่ 1 เป็นต้น และเป็นที่นิยมทั่วไปในบรรดาชาติฝ่ายสัมพันธมิตรในสงครามโลกครั้งที่ 1
"บทที่ 1"<br>
Bring the good old bugle, boys, we'll sing another song<br>
Sing it with a spirit that will start the world along<br>
Sing it as we used to sing it, 50,000 strong<br>
While we were marching through Georgia.<br>
"ประสานเสียง"<br>
Hurrah! Hurrah! we bring the jubilee!<br>
Hurrah! Hurrah! the flag that makes you free!<br>
So we sang the chorus from Atlanta to the sea<br>
While we were marching through Georgia.<br>
"ประสานเสียง"
"บทที่ 2"<br>
How the darkies shouted when they heard the joyful sound<br>
How the turkeys gobbled which our commissary found<br>
How the sweet potatoes even started from the ground<br>
While we were marching through Georgia.<br>
"ประสานเสียง"
"บทที่ 3"<br>
Yes and there were Union men who wept with joyful tears,<br>
When they saw the honored flag they had not seen for years;<br>
Hardly could they be restrained from breaking forth in cheers,<br>
While we were marching through Georgia.<br> 
"ประสานเสียง"
"บทที่ 4"<br>
"Sherman's dashing Yankee boys will never make the coast!"<br>
So the saucy rebels said and 'twas a handsome boast<br>
Had they not forgot, alas! to reckon with the Host<br>
While we were marching through Georgia.<br>
"ประสานเสียง"
"บทที่ 5"<br>
So we made a thoroughfare for freedom and her train,<br> 
Sixty miles of latitude, three hundred to the main;<br>
Treason fled before us, for resistance was in vain<br>
While we were marching through Georgia.<br>
"ประสานเสียง"
มาร์ชชิงเทราก์จอร์เจีย ในเมืองไทย.
เพลงมาร์ชชิงเทราก์จอร์เจีย เข้ามาในเมืองไทยเมื่อกองทัพเรือสหรัฐอเมริกาได้เดินเรือรบชื่อเทนเนสซี (Tennessy) มาอวดธงที่สยามในสมัยรัชกาลที่ 5 ซึ่งต่อมานักดนตรีไทยได้จำทำนองไปเล่นในวงดนตรีไทยและใส่เนื้อร้องเสียใหม่ในชื่อ "เพลงคุณหลวง" โดยเป็นบทเพลงสั้น ๆ มีเนื้อร้องดังนี้
คุณหลวง...คุณหลวง
อยู่กระทรวงยุทธนาฯ
เงินเดือนยี่สิบบาท
ดูเปิ๊ดสะก๊าดเสียเต็มประดา
ใส่เสื้อราชปะแตน
ทำไมไม่แขวนนาฬิกา
หมายเหตุ.
<templatestyles src="Reflist/styles.css" />
กำธร พุ่มหิรัญ

พลเรือเอก กำธร พุ่มหิรัญ (ชื่อเล่น: ติ๊ด) เกิดเมื่อวันที่ 22 มิถุนายน พ.ศ. 2494 เป็นบุตรของนายอรุณ พุ่มหิรัญ อดีตรองปลัดกระทรวงเกษตรและสหกรณ์ อดีตราชองครักษ์พิเศษ กับนางนันทนา พุ่มหิรัญ จบการศึกษาจากโรงเรียนอัสสัมชัญธนบุรี โรงเรียนอำนวยศิลป์พระนคร โรงเรียนเตรียมทหารรุ่นที่ 10 (ตท.10) โรงเรียนนายเรือรุ่นที่ 67 โรงเรียนเสนาธิการทหารเรือรุ่นที่ 45 วิทยาลัยการทัพเรือรุ่นที่ 29 วิทยาลัยป้องกันราชอาณาจักรรุ่นที่ 46 และหลักสูตรจากต่างประเทศอีก 4 หลักสูตร
การทำงาน.
กำธร พุ่มหิรัญ รับราชการเป็นผู้บังคับบัญชาจากระดับล่างไปจนถึงผู้อำนวยการกอง ผู้ช่วยทูตทหารเรือ รองเจ้ากรมยุทธการทหารเรือ ผู้บัญชาการกองเรือฟริเกตที่ 1 กองเรือยุทธการ และเป็นประธานคณะที่ปรึกษากองทัพเรือ ได้รับการแต่งตั้งเป็นราชองครักษ์พิเศษ เมื่อ วันที่ 1 ธันวาคม พ.ศ. 2547พล.ร.อ.กำธร ถือเป็นแกนนำเตรียมทหารรุ่น 10 อีกคนหนึ่ง ชีวิตส่วนตัวสมรสกับนางดวงพร พุ่มหิรัญ มีบุตรชาย 1 หญิง 3
เป็นคนสนิทของ พลเรือเอก สถิรพันธุ์ เกยานนท์ อดีตผู้บัญชาการทหารเรือคนก่อนหน้านี้ ได้รับแต่งตั้งให้เป็นผู้บัญชาการทหารเรือเมื่อวันที่ 1 ตุลาคม พ.ศ. 2551 หลังจากที่ พล.ร.อ.สถิรพันธุ์ เกษียณอายุราชการไป
ในปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552
การกีฬา.
พล.ร.อ.กำธร พุ่มหิรัญ เป็นนายกสมาคมเรือพายแห่งประเทศไทยในปี พ.ศ. 2550 และเป็น กรรมการโอลิมปิกแห่งประเทศไทย วาระปี พ.ศ. 2552 - พ.ศ. 2556 และยังเป็นนายกสมาคมแข่งเรือใบแห่งประเทศไทยอีกด้วย
การเมือง.
หลังการเลือกตั้งเมื่อวันที่ 3 กรกฎาคม พ.ศ. 2554 แล้ว นางสาวยิ่งลักษณ์ ชินวัตร ได้รับโปรดเกล้าฯให้ดำรงตำแหน่งนายกรัฐมนตรี ได้ปรากฏข่าวว่า พล.ร.อ.กำธร ซึ่งจะเกษียณอายุราชการในปลายเดือนกันยายน ปีเดียวกันนี้ เป็นผู้ที่มีรายชื่อที่จะดำรงตำแหน่งรัฐมนตรีว่าการกระทรวงกลาโหมด้วย แต่ในที่สุดตำแหน่งนี้ก็เป็นของ พล.อ.ยุทธศักดิ์ ศศิประภา อดีตปลัดกระทรวงกลาโหม
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
หม่อมเจ้าครรชิตพล อาภากร

พลเรือเอก หม่อมเจ้าครรชิตพล อาภากร (22 พฤษภาคม พ.ศ. 2450 – 20 กุมภาพันธ์ พ.ศ. 2509) เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่หม่อมช้อย อาภากร ณ อยุธยา (สกุลเดิม วิจิตรานุช) และเป็นผู้บัญชาการทหารเรือ เมื่อวันที่ 1 ตุลาคม พ.ศ. 2507 สืบต่อจากพลเรือเอก สวัสดิ์ ภูติอนันต์ นอกจากนั้นหม่อมเจ้าครรชิตพล อาภากร ยังดำรงตำแหน่งผู้ช่วยทูตทหารเรือ ณ กรุงวอชิงตัน ดี.ซี. ประเทศสหรัฐอเมริกา ในปี พ.ศ. 2486-พ.ศ. 2490 อีกด้วย
หม่อมเจ้าครรชิตพล อาภากร เสกสมรสกับหม่อมเจ้าดวงทิพโชติแจ้งหล้า รพีพัฒน์ พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ มีโอรสธิดา ดังนี้
พลเรือเอก หม่อมเจ้าครรชิตพล อาภากร สิ้นชีพิตักษัยเมื่อวันที่ 20 กุมภาพันธ์ พ.ศ. 2509 ขณะเป็นผู้บัญชาการทหารเรือ สิริชันษา 58 ปี ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปในการพระราชทานเพลิงศพ พลเรือเอก หม่อมเจ้าครรชิตพล อาภากร ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อตอนเย็นของวันพฤหัสบดีที่ 14 เมษายน พ.ศ. 2509
สถานีโทรทัศน์สาธารณะจอร์เจีย (ประเทศจอร์เจีย)

โทรทัศน์สาธารณะของจอร์เจีย (:) เป็นสถานีโทรทัศน์สาธารณะของประเทศจอร์เจีย โดยในปัจจุบันคือ วันทีวี สัญลักษณ์คืออักษรย่อในภาษาจอร์เจียสีเขียวมีเส้นสีขาวทับ แบบตรงใช้ในสื่อสิ่งพิมพ์ แบบเอียงใช้ในมุมจอบนซ้ายของโทรทัศน์ จะเคลื่อนไหวอยู่ตลอดเวลา แม้แต่ช่วงโฆษณา ซึ่งใช้มาจนถึงพฤศจิกายน พ.ศ. 2551 หลังจากนั้นก็กลายเป็นวันทีวี ตั้งแต่ ธันวาคม ในปีเดียวกัน เป็นต้นมา สัญลักษณ์ก็ถูกแปลงมาเป็น ตัวเลขอารบิกเป็นเลขหนึ่ง ออกลายเงางาม วันทีวี ในปัจจุบัน ไม่ได้มีแค่ทีวีสาธารณะอย่างเดียว แต่วันทีวี ก็มีกิจการวิทยุสาธารณะอีกด้วย สถานีโทรทัศน์แห่งนี้มีชื่อเสียงมากในการนำเสนอข่าวอีกด้วย
ฮีรา

ฮีร่า หรือ เฮร่า  เป็นมเหสีและเชษฐภคินี (พี่สาว) ของซูสในพระเจ้าโอลิมปัสของเทพปกรณัมและศาสนากรีก เป็นธิดาของโครนัสและเรีย หน้าที่หลักของพระนางคือเป็นเทพเจ้าแห่งสตรีและการสมรส ภาคโรมัน คือ จูโน พิจารณาว่าวัว สิงโตและนกยูงเป็นสัตว์ศักดิ์สิทธิ์ประจำพระองค์
ฮีร่าเป็นที่รู้จักจากธรรมชาติอิจฉาและพยาบาทของพระนาง โดยเฉพาะอย่างยิ่งต่อชายาองค์อื่น ๆ ของซูส และบุตรที่เกิดจากชายาเหล่านั้น ไม่ว่าพวกนางเป็นเทพเจ้าหรือมนุษย์ก็ตาม ตัวอย่างของผู้ที่ถูกฮีร่าปองร้ายมีมากมาย เช่น ลีโต มารดาของเทพอพอลโลและเทพีอาร์ทิมิส เฮราคลีส ไอโอ ลามิอา เกรานา ซิมิลี มารดาของเทพไดอะไนซัส ยูโรปา เป็นต้น ก็จะเจอจุดจบแบบไม่สวยงาม
ในมหากาพย์อีเลียด ของ โฮเมอร์ ได้กล่าวถึงพระนางว่า เทพีตาวัว (ox-eyed goddess) ซึ่งแสดงถึงสัตว์ประจำตัวของฮีรานั่นเอง
กำเนิดของฮีรา.
ฮีราเป็นบุตรองค์ที่ 3 ของโครนัสและเรีย พระนางถูกโครนัสกลืนลงท้องไปตั้งแต่เพิ่งถือกำเนิดเนื่องจากคำสาปของไกอาที่ว่าบุตรของโครนัสจะโค่นอำนาจของโครนัสเหมือนกับที่โครนัสได้โค่นอำนาจของยูเรนัส แต่ต่อมาเทพีเรียได้ซ่อนซูสผู้เป็นบุตรองค์สุดท้องไว้และนำซูสกลับมาเพื่อแก้แค้นโครนัส และนำพี่ ๆ ที่ถูกกลืนเข้าไปอยู่ในท้องของโครนัสออกมา เทพีฮีราจึงปรากฏกายขึ้น
เชื่อกันว่าเทพีฮีราถูกเลี้ยงดูมาโดยไททันทีธิส และมหากาพย์อิเลียด ในครั้งที่ฝ่ายทรอยกำลังได้เปรียบเพราะซูสได้หนีจากเขาโอลิมปัสไปยังเขาไอดาเพื่อให้การช่วยเหลือชาวทรอย ฮีราได้อ้างว่าจะไปพบกับเทพีทีธิส เพื่อจะได้ขอยืมเครื่องแต่งกายที่สวยที่สุดจากอะธีน่าและสร้อยคอแห่งความปรารถนาจากอะโฟรไดท์ไปใช้ในการล่อลวงให้ซูสหันเหความสนใจจากสงครามแห่งทรอย เปิดทางให้โพไซดอนได้นำกำลังไปถล่มชายฝั่งทรอย
ฮีราและซูส.
บางตำนานได้กล่าวว่าเมื่อเหล่าเทพโอลิมเปียนได้เอาชนะโครนัสและย้ายขึ้นมาสร้างวิมานบนเทือกเขาโอลิมปัสแล้ว ซูสก็ได้เสาะหาหญิงงามผู้คู่ควรกับตำแหน่งราชินีแห่งเทพทั้งมวล และในที่สุดพระองค์ก็ตัดสินใจเลือกเทพีฮีรา พระเชษฐ์ภคินีของตนเอง
ฮีราไม่เห็นด้วยกับการตัดสินใจนี้ และขังตนเองอยู่ในวิหารเพื่อหนีการสมรสกับมหาเทพแห่งโอลิมปัส ซูสจึงปลอมตัวเป็นนกเขาบาดเจ็บบินเข้าไปซบอุระของฮีรา และแน่นอนว่าเทพีผู้อ่อนหวานจะต้องนำนกตัวนั้นเข้าไปพยาบาลในวิหารแน่นอน เมื่อทั้งคู่เข้าไปในวิหารของฮีราแล้ว ซูสก็กลับร่างเป็นมหาเทพและรวบรัดฮีราเป็นราชินีของพระองค์
บุตรของฮีรา.
ฮีรามีบุตรทั้งหมด ดังนี้
บางตำนานกล่าวว่าฮีราอิจฉาที่ซูสสามารถให้กำเนิดบุตรด้วยตนเองได้ นั่นคืออะธีนา นางจึงสร้างฮิฟีสตัส ขึ้นมาด้วยตนเอง โดยไม่ต้องอาศัยความช่วยเหลือจากซูส แต่เมื่อฮิฟีสตัสถือกำเนิดขึ้นนางก็โยนบุตรชายลงจากยอดเขาโอลิมปัสเนื่องจากรังเกียจรูปร่างหน้าตาอัปลักษณ์ของฮิฟีสตัส ซึ่งเหตุการณ์ครั้งนั้นทำให้ฮิฟีสตัสกลายเป็นเทพที่มีขาพิการ
ภายหลังฮิฟีสตัสแก้แค้นพระมารดาด้วยการสร้างบัลลังก์ทองที่แสนสวยงามให้ฮีรา แต่เมื่อนางนั่งลงบนบัลลังก์ทองนั้นแล้วกลับลุกขึ้นมาไม่ได้อีกเลย
เทพโอลิมปัสร่วมกันอ้อนวอนให้ฮิฟีสตัสกลับขึ้นมาอยู่บนเทือกเขาโอลิมปัสและให้อภัยพระมารดา แต่ฮิฟีสตัสไม่ยอม ในที่สุดเหล่าเทพจึงส่งเทพไดอะไนซัส เทพแห่งเหล้าองุ่น ให้มอมเหล้าฮิฟีสตัสและนำเขาขึ้นมายังยอดเขาโอลิมปัส ทำให้คำสาปเรื่องบัลลังก์ทองเสื่อมไป เทพีฮีราจึงได้ลุกขึ้นจากบัลลังก์อีกครั้ง
อีริก บัลโฟร์

อีริก ซอลเตอร์ บัลโฟร์  เกิดเมื่อวันที่ 24 เมษายน ค.ศ. 1977 เป็นนักร้อง นักแสดงชาวอเมริกัน มีผลงานทั้งทางภาพยนตร์และโทรทัศน์ เขาเป็นนักร้องนำวง Born As Ghosts หรือเป็นที่รู้จักในนาม Fredalba
ประวัติ.
ชีวิตส่วนตัว.
บัลโฟร์เกิดในลอสแอนเจลิส แคลิฟอร์เนีย เป็นบุตรชายของชารอน ทำงานทางด้านทนายความ และเดวิด บัลโฟร์ อาชีพเกี่ยวกับการบำบัดโรคด้วยการจับกระดูกสันหลัง ส่วนน้องสาวเขาชื่อ โทริ เขามีเชื้อสาย รัสเซีย ฝรั่งเศส และชนพื้นเมืองอเมริกัน 
ในเดือนมกราคม 2008 เขามีส่วนร่วมในวิดีโอของบารัก โอบามา สร้างสรรค์โดย วิลล์.ไอ.แอม ชื่อว่า Yes We Can
หลังจากคบหากันมาห้าปี บัลโฟร์แต่งงานกับนักออกแบบแฟชั่น Erin Chiamulon เมื่อวันที่ 30 พฤษภาคม 2015 ทั้งคู่มีลูกชาย 1 คน ชื่อ โอลิเวอร์ ไลออน เกิดเมื่อวันที่ 2 สิงหาคม 2018
อาชีพ.
บัลโฟร์ปรากฏตัวในรายการเด็กที่ชื่อ "Kids Incorporated" 1 ฤดูกาลในปี 1991 ในปี 1997 เขาปรากฏในตอนแรกของรายการโทรทัศน์ Buffy the Vampire Slayer แสดงเป็นเหยื่อรายแรก บัลโฟร์แสดงในมิวสิกวิดีโอเพลง "Fergalicious" สำหรับอดีตสมาชิกในรายการเด็ก "Kids Incorporated" ร่วมกับเฟอร์กี้ เขาแสดงในรายการสดทีวีโชว์ 3 รายการตั้งแต่ "Hawaii" ของเอ็นบีซี แต่รายการถูกระงับไปหลังฉายไป 7 ตอนในปี 2004 , รายการ "Sex, Love & Secrets" ของยูพีเอ็น รายการถูกระงับไปหลังฉายไป 4 ตอน ในปี 2005 และในเดือนมีนาคม 2006 เขาปรากฏตัวครั้งแรกในรายการ "Conviction" ของดิก วูล์ฟ ใบทไบรอัน เพลูโซ
เขาแสดงในภาพยนตร์ทำใหม่เรื่อง "The Texas Chainsaw Massacre" ในปี 2003 แสดงร่วมกับเจสซิกา บีล และยังแสดงในบทเล็ก ๆ หลายตอนใน "The O.C." กับบทเอ็ดดี และแสดงในโชว์ของเอชบีโอที่ชื่อ "Six Feet Under" แสดงเป็นบทแฟนหนุ่มของแคล์รที่ชื่อกาเบรียล ดิมาส ตลอดแทบทุกตอนในฤดูกาลแรก ต่อมาในปี 2005 เขาได้รับคำวิจารณ์จากบทฉาวโฉ่ที่มีฉากเพศสัมพันธ์ในภาพยนตร์เรื่อง Lie with Me ที่มีฉากอวัยวะเพศและถุงอัณฑะของเขา
บัลโฟร์เป็น 1 ใน 3 คนที่ปรากฏตัวทั้งใน "The O.C." และ "The West Wing" เขาแสดงในซีรีส์เรื่อง 24 โดยในฤดูกาลแรกเขาแสดงอยู่ 8 ตอน เป็นช่างเทคนิคคอมพิวเตอร์ที่ชื่อ ไมโล เพรสแมน ในปี 2001 ต่อมาอีก 5 ปี เขากลับมาอีกครั้งในฤดูกาลที่ 6 ก่อนที่จะออกจากโชว์ไปตามความต้องการของเขาเอง
ชนิสาร์ บังคมเนตร

ชนิสาร์ บังคมเนตร (Chanisar Bangkomnet) ชื่อเล่น อุ้ม (Oum) เกิดเมื่อวันอังคารที่ 22 สิงหาคม พ.ศ. 2532 ก้าวเข้าสู่วงการโดยการประกวด Miss Teen Thailand ปี 2007 ได้รับตำแหน่งรองอันดับ 2 พ่วงกับตำแหน่ง สาวผิวเนียนใสไร้แผลเป็น หรือ Miss Hirudoid ละครเรื่องแรกที่แสดงคือ หมู่ 7 เด็ดสะระตี่ ทางช่อง 7
เป็นบุตรสาวคนโตของคุณไพบูลย์ บังคมเนตร และคุณมะลิ บังคมเนตร มีพี่น้อง 2 คนคือ ณัฐดนัย บังคมเนตร (อ้น) และปานรดา บังคมเนตร (เอื้อม) โดยอุ้มจบการศึกษาในระดับมัธยมศึกษา แผนวิทยาศาสตร์-คณิตศาสตร์ กลุ่มภาษาเยอรมันจาก โรงเรียนเตรียมอุดมศึกษา และในระดับปริญญาตรีจาก คณะนิติศาสตร์ จุฬาลงกรณ์มหาวิทยาลัย
ปัจจุบันอุ้มประกอบอาชีพทนายความอยู่ที่ประเทศเยอรมนี
การศึกษา.
นอกจากนี้ ในปี พ.ศ. 2549 อุ้มได้เดินทางไปศึกษา ณ ประเทศเยอรมนีเป็นเวลา 1 ปี ที่โรงเรียน ในเมือง Ditzingen รัฐบาเดิน-เวือร์ทเทมแบร์ก
แชนนิง เททัม

แชนนิง แมทธิว เททัม  เกิดวันที่ 26 เมษายน ค.ศ. 1980 เป็นนักแสดงชาวอเมริกัน โปรดิวเซอร์ และอดีตนายแบบ หลังจากที่เขาก้าวสู่อาชีพนายแบบแฟชั่น เขาก้าวเข้าสู่วงการแสดง โดยแสดงในภาพยนตร์เรื่อง "Havoc" (2005), "Coach Carter" (2005), "Supercross" (2005), "She's the Man", จากนั้น "Step Up", และ "A Guide to Recognizing Your Saints" ทั้ง 3 เรื่องหลังออกฉายในปี 2006
ประวัติ.
เททัม เกิดที่เมืองเล็ก ๆ ชื่อคัลแมน ในรัฐแอละแบมา เขามีเชื้อสายฝรั่งเศส-ไอริช และชาวอเมริกันท้องถิ่น ครอบครัวของเขาย้ายไปมิสซิสซิปปิ เมื่อเขาอายุได้ 6 ปี เขาโตมากับการเล่นกีฬาหลายประเภทไม่ว่าจะเป็น กรีฑา เบสบอล ฟุตบอล หรืออเมริกันฟุตบอล แรกเริ่มเขาเรียนที่ Gaither High School ใน Tampa ฟลอริดา หลังจากนั้นเขาเรียนโรงเรียนทหาร เขาได้รับทุนที่จะได้ศึกษาต่อที่รัฐ West Virginia เขายังได้เรียนรู้วิชากังฟู และ กังฟู Gor-Chor จนได้รับสายจากวิชาทั้งสอง 
เขาออกจากวิทยาลัย มาทำงานงานก่อสร้าง และทำเป็นนายหน้าจำนองที่ดิน และเซลล์แมน จากนั้นเขามีประสบการกับวงการแฟชั่นในฐานะโมเดล เขาแสดงในมิวสิกวิดีโอของริกกี้ มาร์ตินในเพลง "She Bangs"
จนเขาได้เป็นนายแบบ เสื้อผ้ายี่ห้อดังอย่าง Abercrombie & Fitch, Nautica, Gap, Aeropostale, Emporio Armani และยังแสดงโฆษณาโทรทัศน์ให้กับ American Eagle และ Pepsi และทำให้เขามีชื่อเสียงมากขึ้น
ทางด้านบทบาทการแสดงเขามีผลงานเล่นซีรีส์เรื่อง CSI Miami ในบท Bob Davenport และยังมีผลงานภาพยนตร์อีกหลายเรื่องตามมา ไม่ว่าจะเป็น "Havoc" (2005), "Coach Carter" (2005), "Supercross" (2005), "She's the Man", จากนั้น "Step Up", และ "A Guide to Recognizing Your Saints" ทั้ง 3 เรื่องหลังออกฉายในปี 2006
ชีวิตส่วนตัว.
เททัมแต่งงานกับนักแสดงสาวชื่อว่า เจนนา ดีวาน ในปี 2009 หลังจากพบในกองถ่ายหนังเรื่อง สเต็ปโดนใจ หัวใจโดนเธอ ที่ออกฉายเมื่อปี 2006 และในปี 2013 ดีแวนให้กำเนิดบุตรสาวคนแรกชื่อว่า "เอเวอรี ไมเชลล์ เอลิซาเบธ ดีวาน-เททัม" เกิดเมื่อปี 2013 ต่อมาในปี 2018 เททัมได้ประกาศข่าวว่าเขาได้แยกทางการกับภรรยาแล้ว และในปี 2019 เททัมและดีวานได้ประกาศหย่าร้างกันแล้ว เนื่องจากความรักของทั้งคู่ไม่สามารถดำเนินต่อไปได้ เททัมมีความสัมพันธ์กับนักร้องสาวชาวอังกฤษ เจสซี เจ ตั้งแต่ปี 2018 จนถึง 2020 ในปี 2021 ปัจจุบันเขาได้คบหากับนักแสดงสาว โซอี คราวิตซ์
ลิซาร์ดอน

ลิซาร์ดอน  หรือชื่อภาษาอังกฤษคือ ชาริซาร์ด  เป็นสายพันธุ์โปเกมอนสายพันธุ์หนึ่งในแฟรนไชส์"โปเกมอน"ของนินเทนโดและเกมฟรีก สร้างโดยเค็ง ซูงิโมริ ลิซาด้อนปรากฏครั้งแรกในเกมโปเกมอน เรด และ กรีน และภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ ชินอิชิโร มิกิ นักแสดงที่เคยพากย์เสียงโคจิโร่ หรือเจมส์ ในอนิเมะภาษาญี่ปุ่นภาคแรก พากย์เสียงให้ลิซาร์ดอนทั้งในภาษาอังกฤษและภาษาญี่ปุ่น ลิซาร์ดอนเป็นโปเกมอนคล้ายมังกร ตัวสีส้ม วิวัฒนาการจากลิซาร์โดะ ซึ่งวิวัฒนาการจากฮิโตคาเงะอีกต่อหนึ่ง ลิซาร์ดอนมีร่างเมก้าสองร่าง ได้แก่ เมก้าลิซาร์ดอน X และเมก้าลิซาร์ดอน Y
ลิซาร์ดอนปรากฏในซีรีส์อนิเมะโปเกมอนร่วมกับตัวละครหลัก ซาโตชิ หรือแอช แคตชัม ภาพลิซาร์ดอนยังปรากฏในปกมังงะ "โปเกมอนแอดเวนเชอส์" เป็นโปเกมอนของบลู หนึ่งในตัวละครหลักของเรื่อง นอกจากนี้ เรดก็ยังเป็นเจ้าของลิซาด้อนอีกหนึ่งตัว ในอนิเมะโปเกมอนออริจินส์ เขาได้มาจากศาสตรจารย์ออคิดส์ตั้งแต่ยังเป็นฮิโตคาเงะ ลิซาร์ดอนได้รับการตอบรับอย่างดีจากสื่อ เว็บไซต์เกมส์เรดาร์ บรรยายว่าเป็น "หนึ่งในโปเกมอนที่เจ๋งที่สุด" ลิซาร์ดอนเป็นตุ๊กตาสัญลักษณ์ของเกมโปเกมอนภาคเรด และไฟร์เรด และปรากฏที่หน้ากล่องเกม"โปเกมอนสเตเดียม" "โปเกมอนเรนเจอร์" ' และ'
เทียร์ดรอป

"เทียร์ดรอป"  เป็นเพลงของวงทริปฮอป แมสซีฟแอตแทก ที่ร้องโดย อลิซาเบธ เฟรเซอร์ อดีตนักร้องนำของ ค็อกโททวินส์ ที่แต่งเนื้อเพลงด้วย มีที่เสียงฮาร์ปซิคอร์ด "Teardrop" แต่เดิมเคยจะให้มาดอนนา มาร้องให้ แต่แมสซีฟแอตแทกหันมาสนใจ เฟรเซอร์ เป็นเพลงจากอัลบัมที่สาม "Mezzanine" ที่ได้ถูกปล่อยเป็นซิงเกิลในวันที่ 27 เมษายน ค.ศ. 1998
เทียร์ดรอป ขึ้นอันดับ 10 บนชาร์ตเพลงในสหราชอาณาจักร กลายเป็นซิงเกิลที่ติดชาร์ตสูงสุดและติดอันดับท็อปเท็นฮิตในประเทศบ้านเกิด ติดอันดับหนึ่งในไอซ์แลนด์ และติดยี่สิบอันดับแรกในออสเตรเลีย ไอร์แลนด์ และนิวซีแลนด์ รวมถึงเดนมาร์กในปี 2012 มิวสิกวิดีโอกำกับโดย วอลเตอร์ สเติร์น ที่มีฉากทารกกำลังร้องเพลงในครรภ์ และเพลงนี้ได้ถูกเปิดในรายการโทรทัศน์ต่างๆ รวมถึงธีมเพลงเปิดของ "เฮาส์ เอ็ม.ดี."
ชาร์ตและการรับรอง.
<templatestyles src="Col-begin/styles.css"/>
เทพศิลป์ อินทรจักร

เทพศิลป์ อินทรจักร (อ่านว่า: เทบ-สิน-อิน-ทระ-จัก) เป็นละครโทรทัศน์ประเภท ละครพื้นบ้าน ผลิตโดย บริษัท สามเศียร จำกัด ฉายทางสถานีโทรทัศน์สีกองทัพบกช่อง 7 ออกอากาศในช่วงเดือนมีนาคม-กรกฎาคม พ.ศ. 2542 ทุกเช้าวันเสาร์และวันอาทิตย์
เนื้อเรื่อง.
ท้าวจตุรพักตร์ พญายักษ์ผู้ครองเมืองกลางหาว ได้บังอาจเหิมเกริมบุกแดนสวรรค์ ทำลายวิมานของเหล่าเทวดานางฟ้าจนได้รับความเดือดร้อนไปทั่ว พระสยมภูวญาณผู้เป็นใหญ่จึงได้ส่งให้เทพบุตรตนหนึ่ง พร้อมด้วยจักรแก้วจุติลงไปยังโลกมนุษย์เพื่อปราบท้าวจตุรพักตร์และวงศ์วานยักษ์ให้สิ้นไป นอกจากนี้ ยังได้ส่งให้เทพบุตรจำนวนหนึ่ง จุติตามลงไปเพื่อเป็นทหารเอกช่วยทำศึกกับท้าวจตุรพักตร์ด้วย
เทพบุตรและจักรแก้วจุติลงมาเป็นโอรสของกษัตริย์แห่งเมืองรัตนา เทพบุตรจุติลงมาเป็นโอรสองค์พี่ ได้นามว่า เทพศิลป์ ส่วนจักรแก้วจุติลงมาเป็นโอรสองค์น้อง นามว่า อินทรจักร เมื่อเทพศิลป์และอินทรจักรเจริญวัย พระบิดาก็ได้ส่งไปร่ำเรียนวิชากับพระฤๅษีที่ในป่าลึก และพระฤๅษีได้ทำพิธีขออาวุธจากพระสยมภูวญาณให้แก่สองกุมาร โดยเทพศิลป์ได้ธนูเป็นอาวุธ ส่วนอินทรจักรได้จักรแก้วเป็นอาวุธ ทั้งสองพี่น้องร่ำเรียนวิชากับพระฤๅษีจนเติบโตเป็นหนุ่มก็สำเร็จวิชา
หลังจากสองพี่น้องกลับเมืองมาได้ไม่นาน พระสยมภูวญาณก็ได้ประกาศหาผู้ที่สามารถดันเขาพระสุเมรุที่ทรุดเอียงจากการโจมตีของท้าวจตุรพักตร์ให้กลับมาตั้งตรงได้ดังเดิม โดยใครที่ทำได้จะได้นางงามนามว่า เทพมณฑาที่ทรงเสกขึ้นจากดอกมณฑาในสวรรค์ไปครอง ซึ่งเทพศิลป์สามารถทำได้สำเร็จ จึงได้เทพมณฑาไปเป็นชายา
เมื่อท้าวจตุรพักตร์ได้เห็นนางเทพมณฑา ก็เกิดหลงรัก จึงดักชิงไประหว่างทาง ทำให้เทพศิลป์และอินทรจักรต้องร่วมกันทำศึกกับท้าวจตุรพักตร์เพื่อชิงนางเทพมณฑากลับคืนมา
เทพศิลป์และอินทรจักรได้รับความช่วยเหลือจากเหล่าเทพบุตรที่จุติลงมาเป็นทหารเอกในการทำศึก แต่ทั้งสองไม่สามารถปราบท้าวจตุรพักตร์ และตรีพักตร์ผู้เป็นโอรสได้ เนื่องจากทั้งสองได้ถอดดวงใจไปเก็บไว้ในที่ห่างไกล ตราบจนกระทั่ง ที่ซ่อนดวงใจถูกเปิดเผย เทพศิลป์และอินทรจักรจึงสามารถทำลายดวงใจปราบท้าวจตุรพักตร์ลงได้
มุน ซ็อง-กิล

มุน ซ็อง-กิล (เกิด 20 กรกฎาคม พ.ศ. 2506) เป็นนักมวยสากลชาวเกาหลีใต้ สถิติการชก 22 ครั้ง ชนะ 20 (น็อค 15) แพ้ 2
ประวัติ.
มวยสากลสมัครเล่น.
มุนเป็นนักมวยสากลสมัครเล่นที่ชนะน็อคบ่อยมากสำหรับมวยรุ่นเล็ก ใน พ.ศ. 2525 เขาได้เหรียญทองกีฬาเอเชียนเกมส์ที่นิวเดลฮี รุ่นแบนตัมเวทโดยชนะน็อควันชัย ผ่องศรีในยกสุดท้าย ส่วนในกีฬาโอลิมปิก พ.ศ. 2527 ตกรอบ 8 คนสุดท้าย และต่อมาใน พ.ศ. 2539 กลายเป็นนักมวยสากลสมัครเล่นคนแรกของเกาหลีใต้ที่ได้เหรียญทองมวยสากลสมัครเล่นชิงแชมป์โลก
มวยสากลอาชีพ.
มุนหันมาชกมวยสากลอาชีพครั้งแรกเมื่อ 8 มีนาคม พ.ศ. 2530 ชนะน็อค ริค บาเยลอต ยกแรก จากนั้นชกชนะรวด ก่อนจะขึ้นชิงแชมป์โลกรุ่นแบนตัมเวทของสมาคมมวยโลกจากเขาค้อ แกแล็คซี่เมื่อ 14 สิงหาคม พ.ศ. 2531 และมุนเป็นฝ่ายชนะคะแนนโดยเทคนิค เขาป้องกันตำแหน่งได้สองครั้ง ก่อนจะมาชกแก้มือกับเขาค้อ แกแล็กซีอีกครั้งที่ประเทศไทย เมื่อ พ.ศ. 2532 คราวนี้มุนถูกชกนับแปดถึงสองครั้งในยก 11 และเป็นฝ่ายแพ้คะแนนไป 
จากนั้นมุนลงมาชกในรุ่นซูเปอร์ฟลายเวท และขึ้นชิงแชมป์โลกรุ่นนี้ของสภามวยโลกกับนานา คอนาดูใน พ.ศ. 2533 การชกเป็นไปอย่างดุเดือด ผลัดกันถูกนับแปด ก่อนที่มุนจะเป็นฝ่ายชนะคะแนนโดยเทคนิค มุนชกป้องกันตำแหน่งไว้ได้หลายครั้ง รวมทั้งชนะอดีตแชมป์โลกอย่างชนะ ฆิลเบร์โต โรมัน,อิลาริโอ ซาปาตา และ การ์โลส กาบริเอล ซาลาซาร์ ที่ต่อมาได้เป็นแชมป์โลกของ IBF และ WBO ก่อนที่จะเสียแชมป์ให้กับโฆเซ ลุยส์ บูเอโน จากนั้นมุนตัดสินใจแขวนนวมไป
ดิ่งลึก ฉกมหาภัย

ดิ่งลึก ฉกมหาภัย  เป็นภาพยนตร์โลดโผน ระทึกขวัญที่ออกฉายในปี 2005 กำกับโดยจอห์น สต็อกเวลล์ นำแสดงโดยพอล วอล์คเกอร์, เจสสิกา อัลบา, สก็อต แคน, แอชลีย สกอตต์, จอช โบรลินและเจมส์ เฟรน
ซัมเมอร์ไทม์เลิฟ

ซัมเมอร์ ไทม์ เลิฟ (; โรมาจิ: "Sama Taimu Rabu"; : SUMMER TIME LOVE) เป็นซิงเกิลที่ 24 ของเอ็กซ์ไซล์ ออกจำหน่ายวันที่ 16 พฤษภาคม พ.ศ. 2550 ในรูปแบบแม็กซี่ซิงเกิล เปิดตัวในอันดับ 3 ออริกอนชาร์ตด้วยยอดขาย 89,522 แผ่น และมียอดขายรวม 132,824 แผ่น เป็นซิงเกิลอันดับที่ 53 ของออริกอนชาร์ตประจำปี ค.ศ. 2007
เพลง "SUMMER TIME LOVE" เพลงเป็นประกอบโฆษณาขนมปังร้านยามาซากิกับ music.jp และนอกจากนี้ยังเป็นเพลงประกอบรายการ "สุคคิริ!!", "GOOD LOOKIN′CLUB" และรายการ "MUSIC FIGHTER" ประจำเดือนพฤษภาคม ค.ศ. 2007 ทางช่องนิปปอนทีวี 
ในซีดีล็อตแรกจะมีเพลง "Choo Choo TRAIN" รวมอยู่ด้วย โดยมีการร้องใหม่และ TAKAHIRO ได้มาร่วมร้องแทนเสียงสมาชิกเดิม คือ SHUN
สินธู ศรสงคราม

สินธู ศรสงคราม (1 มกราคม เกิด พ.ศ. 2482) เป็นอดีตเอกอัครราชทูตไทยประจำกรุงแบร์น นักธุรกิจอสังหาริมทรัพย์ และรองประธาน ห้างหุ้นส่วนจำกัด รัจนาการ (2530) และเป็นชามาดาในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ประวัติ.
สินธู ศรสงคราม เป็นบุตรของเรืออากาศเอก หลวงวุฒิราษฎร์รักษา (วุฒิ ศรสงคราม) กับประยงคุ์ วุฒิราษฎร์รักษา เกิดเมื่อวันที่ 1 มกราคม พ.ศ. 2482 
สินธูสมรสกับท่านผู้หญิงทัศนาวลัย ศรสงคราม (สกุลเดิม รัตนกุล เสรีเริงฤทธิ์) พระธิดาในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ กับพันเอก อร่าม รัตนกุล เสรีเริงฤทธิ์ เมื่อวันที่ 12 พฤศจิกายน พ.ศ. 2516 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงประกอบพิธีสมรสพระราชทาน และสมเด็จพระศรีนครินทราบรมราชชนนี ทรงพระกรุณาโปรดเกล้าฯ พระราชทานเลี้ยง เพื่อประสาทพรแด่คู่สมรส ณ ตึกสันติไมตรี ทำเนียบรัฐบาล ทั้งสองมีบุตรหนึ่งคน คือ ร้อยเอก จิทัศ ศรสงคราม สมรสกับเจสสิก้า มิกเคลิช อดีตนักแสดง มีบุตรหนึ่งคน
สินธูลาออกจากราชการเมื่อ พ.ศ. 2536 และประกอบธุรกิจอสังหาริมทรัพย์ เป็นรองประธาน ห้างหุ้นส่วนจำกัด รัจนาการ (2530) และเป็นรองกรรมการตลาดบอง มาร์เช่ ย่านประชาชื่น
เด็กสร้างเมือง

เด็กสร้างเมือง  เป็นรายการเรียลลิตี้โชว์ของสหรัฐอเมริกา โดยมีโจนาธาน คาร์ช เป็นพิธีกร ออกอากาศครั้งแรกในสหรัฐอเมริกาวันที่ 19 กันยายน พ.ศ. 2550 ทางช่อง CBS ออกอากาศครั้งแรกในประเทศไทยวันที่ 2 พฤศจิกายน พ.ศ. 2551 ทางช่อง True Series ของเครือข่าย True Visions โดยเป็นรายการที่นำเด็ก 40 คนที่มีอายุตั้งแต่ 8 ถึง 15 ปีมารวมตัวกันเพื่อพัฒนาเมืองโบนันซา ซึ่งเป็นเมืองร้างที่อยู่ทางใต้ของรัฐนิวเม็กซิโก เด็กทั้งหมด 40 คนต้องพัฒนาเมืองในทุกเรื่องโดยได้ความช่วยเหลือจากผู้ใหญ่เพียงเล็กน้อยเท่านั้นเป็นเวลา 40 วัน ทุกคนจะได้รับเงินจำนวน 5,000 เหรียญดอลลาร์สหรัฐสำหรับความช่วยเหลือ และมีการแจกดาวทองที่มีน้ำหนัก 2 ปอนด์ ราคา 20,000 ดอลลาร์ สำหรับเด็กที่ได้รับการยอมรับว่ามีส่วนพัฒนาเมืองมากที่สุดในช่วง 3 วันของแต่ละครั้ง ยกเว้นรอบตัดสินซึ่งจะเปลี่ยนเป็นดาวทองที่มีมูลค่าถึง 50,000 เหรียญดอลลาร์สหรัฐ
วัดบูรพารามใต้

วัดบูรพารามใต้ ตั้งอยู่เลขที่ 1/1 หมู่ที่ 4 บ้านทรายมูล ตำบลทรายมูล อำเภอทรายมูล จังหวัดยโสธร รหัสไปรษณีย์ 35170 สังกัดคณะสงฆ์มหานิกาย 
ที่ดินที่ตั้งวัดมีเนื้อที่ 34 ไร่ อาณาเขตของวัด ทิศเหนือ ติดทุ่งนา ทิศใต้ ติดถนนสาธารณประโยชน์และหมู่บ้าน ทิศตะวันออก ติดถนนสาธารณประโยชน์และหมู่บ้าน และทิศตะวันตก ติดถนนสาธารณประโยชน์และหมู่บ้าน 
ประวัติ.
เดิมชื่อ ”วัดใต้” เป็นวัดเก่าแก่ของชาวบ้านทรายมูล สร้างขึ้นเมื่อปี พ.ศ. 2350 ได้รับพระราชทานวิสุงคามสีมา เมื่อปี พ.ศ. 2471 ขนาดวิสุงคามสีมา กว้าง 20 เมตร ยาว 40 เมตร และผูกพัทธสีมา เมื่อปี พ.ศ. 2503 
มีประวัติเล่าไว้ว่า ได้มีพระเถระรูปหนึ่งผู้เคร่งครัดในพระธรรมวินัย ถือปฏิบัติในธุดงค์ ได้จาริกธุดงค์ไปในหลายประเทศ เช่น พม่า อินเดีย ลาว เป็นต้น พอเมื่อปี พ.ศ. 2350 ได้กลับมายังบ้านทรายมูล ซึ่งเป็นถิ่นมาตุภูมิของท่าน ได้ชักชวนทายกทายิกาชาวทรายมูลสร้างวัดแห่งนี้ขึ้น และได้สร้างกุฎีทรงไทยประยุกต์พม่าขึ้นหนึ่งหลัง และต่อมาหลังจากนั้น ได้มีพระอาจารย์น้อย สุวโจ ได้ชักชวนญาติโยมสร้างอุโบสถ พร้อมนั้นได้ขอพระราชทานวิสุงคามสีมา และได้รับพระราชทานวิสุงคามสีมาในปี พ.ศ. 2471 จึงได้ดำเนินการก่อสร้างอุโบสถขึ้น ปี พ.ศ. 2491 มีเจ้าอธิการจันดี มาดำรงตำแหน่งเจ้าอาวาส ได้ชักชวนทายกทายิกาดำเนินการก่อสร้างอุโบสถต่อจนแล้วเสร็จ และผูกพัทธสีมาในปี พ.ศ. 2503 
ปี พ.ศ. 2518 มีพระวิโรจน์ นำพาพระภิกษุสามเณร ทายกทายิกาสร้างศาลาการเปรียญขึ้น พอดำเนินการสร้างศาลาการเปรียญเสร็จก็ลาสิกขา หลังจากนั้นวัดได้ขาดพระภิกษุที่จะเป็นผู้นำ การพัฒนาวัดวาอารามจึงหยุดลง โดยมีกุฎี อุโบสถ และศาลาการเปรียญอย่างละ 1 หลัง 
ปี พ.ศ. 2528 คณะสงฆ์โดยมีพระเดชพระคุณพระธรรมปริยัติโสภณ เจ้าคณะภาค 10 (ขณะนั้นดำรงตำแหน่งเป็นรองเจ้าคณะภาค 10 มีพระราชทินนามว่า “พระราชเมธี”) พระครูบริหารวาลุกาเขต (ขณะดำรงตำแหน่งเป็นเจ้า คณะตำบลทรายมูล) และพระครูปลัดวิโรจน์ (ขณะดำรงตำแหน่งเป็นเลขานุการเจ้าคณะจังหวัดยโสธร ได้มาปรึกษากับทางญาติโยม เพื่อหาพระเถระมาดำรงตำแหน่งเจ้าอาวาสที่ประชุมได้ตกลงไปกราบนิมนต์พระราชสุตาลงกรณ์ รองเจ้าคณะจังหวัด (ในสมัยนั้นยังเป็น พระมหาเดือน สิริธมฺโม) จากวัดบูรพาภิราม จังหวัดร้อยเอ็ด มาดำรงตำแหน่งเจ้าอาวาส 
หลังจากพระราชสุตาลงกรณ์ ได้ดำรงตำแหน่งเจ้าอาวาสแล้ว การพัฒนาวัดได้ขับเคลื่อนใหม่อีกครั้ง พร้อมกับได้จัดตั้งสำนักเรียนขึ้น โดยในปีแรกของการเป็นเจ้าอาวาส มีพระภิกษุสามเณร ร่วมจำพรรษาทั้งหมด 8 รูป ได้ช่วยกันพัฒนาวัดและเรียนธรรมบาลีไปด้วยพร้อมกัน พระภิกษุสามเณรพร้อมด้วยทายกทายิกาได้พร้อมใจกันสร้างกุฎีขึ้นจำนวน 6 หลัง เพื่อรองรับพระภิกษุ สามเณรที่มาศึกษาเล่าเรียนโดยมีจำนวน เพิ่มมากขึ้นตามลำดับ และได้ปรับปรุงพื้นที่ในบริเวณวัดให้เป็นระเบียบมากขึ้น ตัดถนนในวัดใหม่ พร้อมปลูกต้นไม้เพื่อให้ร่มเย็น เหมาะแก่การ เข้ามาทำบุญและปฏิบัติธรรม ด้วยความมุ่งมั่นในการพัฒนาวัดของเจ้าอาวาสและพระภิกษุสามเณร ได้มีญาติโยมถวายที่ดินเพื่อใช้ประโยชน์และขอซื้อจากญาติโยมเพื่อขยายเนื้อที่ของวัด จากเดิม 7 ไร่ เป็น 34 ไร่ โดยได้รับแรงศรัทธาจากญาติโยมในการร่วมเป็นเจ้าภาพบ้าง พอมีอาณาบริเวณวัดที่เหมาะสมจึงได้สร้างอาคารเรียน กุฏิอาคารที่พักพระภิกษุสามเณร ศาลาการเปรียญหลังใหม่ และบูรณปฏิสังขรณ์วัดให้คงสภาพกับกาลเวลา นอกเหนือจากการพัฒนาด้านวัตถุแล้ว ก็ยังมุ่งเน้นไปที่การจัดการศึกษา จนมีผลงานและได้รับการยกย่อง ดังมีปรากฏ ดังนี้
เบียร์สิงห์

เบียร์สิงห์ เป็นชื่อตราสินค้าประเภทผลิตภัณฑ์เบียร์ของประเทศไทย ซึ่งผลิตโดย บริษัท บุญรอดบริวเวอรี่ จำกัด และจัดจำหน่ายโดย บริษัท สิงห์ คอร์เปอเรชั่น จำกัด (เดิมชื่อบริษัท บุญรอดเทรดดิง จำกัด) โดยมี พระยาภิรมย์ภักดี (บุญรอด เศรษฐบุตร) เป็นผู้ก่อตั้ง
ประวัติ.
สิงห์เป็นสัตว์ชนิดหนึ่ง ในตำนานของศาสนาพราหมณ์-ฮินดู และในความเชื่อโบราณของไทย ซึ่งกลายมาเป็นตราเครื่องหมายการค้าของผลิตภัณฑ์เบียร์ เครื่องดื่มน้ำส้มและน้ำองุ่นจากโรงเบียร์บุญรอด ซึ่งพระยาภิรมย์ภักดี (บุญรอด เศรษฐบุตร) ก่อตั้งบริษัทเมื่อวันที่ 4 สิงหาคม พ.ศ. 2476 และเริ่มผลิตเบียร์ออกจำหน่ายเป็นครั้งแรก เมื่อวันที่ 1 มิถุนายน พ.ศ. 2479 โดยพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ พระราชทานครุฑเป็นตราตั้งห้าง ตั้งแต่วันที่ 25 ตุลาคม พ.ศ. 2482
การตลาด.
นาตาลี เกลโบวา นางงามจักรวาลประจำปี ค.ศ. 2005 และวีเจย์ ซิงก์ โปรกอล์ฟชาวฟิจิ เคยเป็นทูตตราสินค้า (Brand Ambassador) ให้กับเบียร์สิงห์ และตั้งแต่ปี พ.ศ. 2553 สิงห์คอร์ปอเรชัน เข้าเป็นผู้สนับสนุนของสโมสรฟุตบอลเชลซี และสโมสรฟุตบอลแมนเชสเตอร์ยูไนเต็ดในพรีเมียร์ลีกอังกฤษ รวมถึงเป็นสปอนเซอร์บนหน้าอกเสื้อแข่งขันของสโมสรฟุตบอลออกซ์ฟอร์ดยูไนเต็ดในลีกของประเทศอังกฤษ
ธงชาติเซนต์คิตส์และเนวิส

ธงชาติเซนต์คิตส์และเนวิส เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในมีแถบสีดำขอบสีเหลือง ภายในมีดาวห้าแฉกสีขาว 2 ดวง พาดผ่านจากมุมบนด้านปลายธงมายังมุมล่างด้านคันธง แบ่งพื้นธงออกเป็นรูปสามเหลี่ยม 2 รูป รูปหนึ่งอยู่ด้านคันธง มีพื้นสีเขียว ส่วนอีกรูปอยู่ด้านปลายธง พื้นสีแดง ธงนี้เป็นที่ชนะเลิศในการประกวดออกแบบธงชาติเมื่อ พ.ศ. 2526 เริ่มใช้เมื่อวันที่ 19 กันยายน ปีเดียวกัน สีที่ใช้ในธงนี้เป็นสีพันธมิตรแอฟริกา ในธงนี้ สีเขียวเป็นสัญลักษณ์ของความอุดมสมบูรณ์ สีแดงหมายถึงการต่อสู้เพื่อเรียกร้องเอกราช สีดำหมายถึงประชาชนในประเทศสืบเชื้อสายจากชนในทวีปแอฟริกา สีเหลืองคือแสงของดวงอาทิตย์ และดาวสีขาว 2 ดวง เป็นตัวแทนของความหวังและอิสรภาพ
ขี้กาแดง

ขี้กาแดง (ชื่อวิทยาศาสตร์: "Gymnopetalum integrifolim"Kurz.) ชื่ออื่น ๆ แตงโมป่า มะกาดิน ขี้กาขาว 
ลักษณะ.
เป็นไม้เถาเลื้อย ลำเถาอวบน้ำและสากมีขนสีขาวสั้นตั้งตรงเกาะติดหนาแน่น ใบเป็นใบเดี่ยว การเกาะติดของใบบนกิ่งแบบเวียนและมีหนวดที่โคนก้านใบ ใบรูปไข่เกือบกลม 5 เหลี่ยม ขนาดประมาณ 10 x 15 เซนติเมตร ปลายแหลม โคนเว้าเป็นติ่งหู ขอบหยักบิดเป็นคลื่น แผ่นใบผิวหยาบสากเป็นลอนตามรอยกดเป็นร่องของเส้นใบ หลังใบมีขนสั้นสีขาวจำนวนมาก ก้านใบสีเขียวอ่อนแกมเหลืองยาว มีขนชนิดเดียวกัน ดอกเป็นดอกเดี่ยวแยกเพศกัน เกิดที่ซอกใบ ดอกสีขาวกลีบดอกส่วนโคนเชื่อมติดกันเป็นหลอดส่วนปลายแยกเป็นกลีบ 4 - 5 กลีบ ดอกเพศเมียที่ฐานดอกมีรังไข่ทรงกลม ดอกเพศผู้ไม่มีรังไข่ ผลทรงกลมโตเท่าผลส้มเขียวหวาน ผิวเรียบ ผลอ่อนสีเขียว มีริ้วสีขาวจาง ๆ ผลสุกนั้นจะมีสีแดงห้อนเป็นระย้า ผลสุกใช้ตากแห้งจะแข็งและหนา ภายในมีเมล็ดจำนวนมาก เมล็ดทรงกลมรีแบนมีเยื่อหุ้มเมล็ดเป็นเมือกใสสีเขียวเข้มเกือบดำ เยื่อหุ้มเมล็ดจะมีสีเขียวเข้ม 
ขี้กาแดงเป็นพืชมีพิษ ผลเมื่อรับประทานแล้วทำให้ท้องเดินอย่างแรง เมล็ดมีพิษ ถ้ารับประทานเพียงเล็กน้อยทำให้เสียชีวิตได้
ตราแผ่นดินของเซนต์วินเซนต์และเกรนาดีนส์

ตราแผ่นดินของเซนต์วินเซนต์และเกรนาดีนส์ เป็นตราอาร์มที่สืบทอดรูปแบบมาจากดวงตราประจำอาณานิคมเซนต์วินเซนต์และเกรนาดีนส์ของสหราชอาณาจักรตั้งแต่พ.ศ. 2420 ในช่วงคริสต์ศตวรรษที่ 19 
ลักษณะของที่ปรากฏในปัจจุบันนี้เป็นรูปหญิงพรหมจารีย์ 2 คน นุ่งผ้าแบบโบราณ หันหน้าเข้าหากัน ระหว่างรูปหญิงทั้งสองนั้นมีแท่นขนาดเล็กสีทอง คนหนึ่งทางซ้ายยืนถือช่อมะกอก ส่วนอีกคนหนึ่งทางขวานั่งคุกเข่า มือถือจานชั่งอยู่เหนือแท่นทอง รูปดังกล่าวอยู่ในกรอบโล่พื้นขาว ตอนล่างเป็นสีเขียว เหนือโล่นั้นเป็นผ้าโพกสีน้ำเงิน-เหลือง-เขียว (สีธงชาติเซนต์วินเซนต์และเกรนาดีนส์) ประดับด้วยช่อดอกฝ้ายเป็นเครื่องยอด เบื้องล่างของตราเป็นแพรแถบสีขาว ด้านหลังเป็นสีแดง จารึกคำขวัญประจำชาติเป็นภาษาละตินว่า "Pax et justitia" หมายถึง "สันติภาพและความยุติธรรม"
ตราแผ่นดินของเซนต์คิตส์และเนวิส

ตราแผ่นดินของเซนต์คิตส์และเนวิส ประกาศใช้เป็นทางการเมื่อ พ.ศ. 2510 โดยรายละเอียดของตราอาร์มแผ่นดินมีดังนี้
ในโล่พื้นขาวที่มุมบนของโล่ทั้ง 2 มุมมีดอกโป๊ยเซียนวางอยู่ ใต้ดอกโป๊ยเซียน มีขีดแง่งสีแดงวางอยู่ ใต่แง่งสีแดงมีรูปเรือใบวางอยู่ ด้านบนสุดของโล่มีแถบสีนำเงินคือทะเลแคริบเบียน ในแถบบนสุดมีการวางตามรูปแบบคือ ด้านซ้ายสุด มีดอกเฟอร์ราลีลวางอยู่ ตรงกลางแถบ มีหอยแคริเบียนวางอยู่ ด้นขวาสุด มีดอกกุหลาบอังกฤษวางอยู่ด้านข้างโล้มีนกปากยาวยืนขนาบข้างโล่ โดยนกถือต้นมะพร้าวและต้นอ้อย เหนือตราโล่มีมือสีนำตาล 3 ข้างถือคบเพลิง ใต้ตราโล่มีคำขวัญเขียนว่า "Country Above Self" ซึ่งก่อนหน้านี้เป็นคำขวัญที่ชื่อว่า "Unity in Trinity"
จุดจอมฟ้า

ในทางดาราศาสตร์ จุดจอมฟ้า  คือจุดสูงสุดของท้องฟ้าที่อยู่ในแนวตั้งฉากกับพื้นโลก มีค่ามุมเงย เป็น 90 องศา ในระบบพิกัดขอบฟ้า ซึ่งอยู่ตรงข้ามกับจุดจอมดิน เฉพาะในเขตร้อนเท่านั้น ที่จะมีช่วงเวลาที่ดวงอาทิตย์อยู่ที่จุดจอมฟ้า
คำว่าจุดจอมฟ้าในภาษาอังกฤษ ใช้คำว่า "zenith" ซึ่งนำมาจากภาษาอาหรับ คำว่า "samt" (แปลว่า "ทางเดิน")